google/wiki40b huggingface dataset:
Happy Together (Siri TV 2001)

Happy Together (Hangul: 해피투게더; RR: Haepitugedeo) adalah satu rancangan hiburan berunsur bualbicara dari Korea Selatan yang mula ditayangkan pada 8 November 2001 di KBS2. Ia merupakan rancangan paling popular di KBS pada 2002-2003, dan meneruskan kejayaan tersebut di dua musim berikutnya. Kini, Happy Together disenaraikan sebagai salah satu program popular di rangkaian awam Korea yang disiarkan setiap Khamis pukul 23:05 (KST) secara tetap. Program ini telah menyambut episod ke-200 pada musim ketiga 7 Julai 2011.

Persaingan

Rancangan ini telah menjadi program TV yang mempunyai kadar tontonan tertinggi di antara barisan program lain pada malam Khamis sejak ia bermula. Setiap minggu, antara 10 hingga 25 peratus penonton menonton episod-episodnya. Kerana popularitinya, rancangan terbitan SBS dan MBC yang bersiaran pada slot 11.05 malam (waktu yang sama dengan Happy Together) menderita setiap tahun.
Rancangan SBS People Searching for Laughter (웃찾사) pernah sekali mendominasi malam Khamis pada 2005, namun kadar tontonan menurun dan ia berpindah ke slot lain (Ahad 6.40 petang & Jumaat 9.55 malam). Ia kemudian berpindah semula ke malam Khamis pukul 11.05 malam pada 2008 namun kadar tontonan masih lagi rendah dan berpindah ke slot Sabtu pukul 4.10 petang pada 2010. Hey Hey Hey Season 2 (헤이헤이헤이 시즌2) mula bersiaran pada 2006 namun telah dibatalkan selepas 9 bulan kerana kadar tontonan yang rendah. Mystery Hunters (미스터리 특공대) dan Love Generation (연애시대) mula bersiaran pada 2008 dan kedua-duanya juga dibatalkan kerana kadar tontonan yang rendah. Entertainment Tonight (한밤의 TV연예) berpindah ke slot yang sama di SBS namun masih menderita kadar tontonan rendah juga. Di MBC pula, Dissatisfaction Zero (불만제로) telah bersiaran untuk beberapa tahun dengan kadar tontonan yang rendah dan kemudian berpindah ke slot baru (Rabu 6.30 petang) dalam usaha untuk menaikkan kadar tontonan. Ia kemudian digantikan dengan rancangan berita yang lebih murah berjudul Who Plus (후플러스) dan terus bersiaran dengan kadar tontonan yang rendah.
Bukit Kelulut

Bukit Kelulut adalah sebuah pekan di Batu Kikir. Bukit Kelulut terletak di daerah Jempol, Negeri Sembilan, Malaysia.
Kalijati Timur

Poskod

Poskod yang digunakan di Kalijati Timur adalah 41271. Terdapat buah desa di dalam daerah kecamatan Kalijati.
Laksanamekar

Poskod

Poskod yang digunakan di Laksanamekar adalah 40553. Terdapat buah desa di dalam daerah kecamatan Padalarang.
A Bola, Ourense

A Bola merupakan sebuah kawasan perbandaran yang terletak di Sepanyol dalam wilayah Ourense, Galicia.
Machemont

Machemont ialah sebuah komun di jabatan Oise di utara Perancis, wilayah Picardy.
Talang Silungko

Poskod

Poskod yang digunakan di Talang Silungko adalah 37255. Terdapat 5 buah desa di dalam daerah kecamatan Bathin II Pelayang.
Muzium Adat

Muzium Adat merupakan sebuah muzium di Kuala Klawang, Jelebu, Negeri Sembilan, Malaysia yang mengkhususkan aspek kehidupan adat masyarakat Malaysia, bersesuaian dengan imej dan identiti Negeri Sembilan sebagai "Tanah Beradat".
Penubuhan Muzium Adat adalah cetusan idea Yang Berhormat Datuk Seri Utama Dr. Rais Yatim, Menteri Kebudayaan, Kesenian dan Warisan Malaysia.
Muzium Adat di Kuala Klawang Jelebu ini terletak kira-kira 30 km dari bandar Seremban.
Satu segmen khas tentang Adat Perpatih turut dipaparkan kepada umum disamping artifak-artifak adat yang lain.
Eilscheid

Eilscheid merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Hellertshausen

Hellertshausen merupakan sebuah kawasan perbandaran terletak di daerah Birkenfeld, Rhineland-Palatinate, Jerman.
Majasari, Sliyeg

Poskod

Poskod yang digunakan di Majasari adalah 45281. Terdapat buah desa di dalam daerah kecamatan Sliyeg.
Rebollosa de Jadraque

Rebollosa de Jadraque merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Mazidul Akmal Sidek

Mazidul Akmal Sidek (juga dikreditkan sebagai Mazidul Akmal Sidik) merupakan seorang wartawan penyiaran, pengacara dan penerbit televisyen Malaysia yang berkhidmat di TV3. Mazidul terkenal dengan falsafah 'berbisa, lantang, berani' yang menggambarkan keperibadian beliau ketika mengendali pelbagai program terbitan TV3. Antara rancangan yang beliau pernah kendalikan ialah 999, 360, Majalah 3 dan Aduan Rakyat.
Mazidul mengejutkan dunia kewartawanan apabila diserang angin ahmar pada Jun 2014 dan telah menjalani pembedahan sebanyak tiga kali di bahagian kepala iaitu dua kali pada tahun 2014 dan Ogos 2016 di Hospital Kuala Lumpur.
Beliau bersama penerbit program 360, Fadzli Ramli pernah ditahan dalam satu serbuan pihak berkuasa pada April 2007. Mazidul berkahwin dengan Khairul Fazlin Kamarudin pada 21 Mei 1997 dan dikurniakan dua orang anak, Muhammad Afif Faiq dan Muhammad Azard.
Srirampur

Demografik 2001

Menurut bancian India pada tahun 2001, Srirampur memiliki bilangan penduduk seramai 17,715. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Srirampur memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Kampung Banggol Pauh, Ketereh

Poskod

Poskod yang digunakan di Kampung Banggol Pauh, Ketereh, Kelantan adalah 16450.
Hohenfelden

Hohenfelden merupakan sebuah kawasan perbandaran terletak di daerah Weimarer Land, Thüringen, Jerman.
Kampung Tok Gagap

Poskod

Poskod yang digunakan di Kampung Tok Gagap, Batu Kurau, Perak ialah 34510.
Kelayakan Kejohanan Remaja B-21 UEFA 2019 Kumpulan 5

Kelayakan Kejohanan Remaja B-21 UEFA 2019 Kumpulan 5 terdiri daripada enam pasukan: Jerman, Israel, Norway, Ireland, Azerbaijan dan Kosovo. Keanggotaan sembilan kumpulan dalam kelayakan peringkat kumpulan telah diputuskan oleh undian yang diadakan pada 26 Januari 2017, dengan pengagihan pasukan mengikut mereka kedudukan pekali.
Kumpulan ini dimainkan dalam format perlawanan kumpulan secara timbal balas bermain di tempat sendiri dan tempat lawan antara 25 Mac 2017 dan 16 Oktober 2018. Juara kumpulan layak secara langsung ke kejohanan akhir, manakala naib juara mara ke perlawanan kalah-mati jika mereka adalah salah satu daripada empat naib juara terbaik di kalangan semua sembilan kumpulan (tidak termasuk keputusan menentang pasukan tangga keenam).
Negara berdaulat

Dalam undang-undang antarabangsa, negara berdaulat merupakan suatu entiti bidang kuasa bukan fizikal diwakili pemerintah berpusat yang memiliki kedaulatan ke atas suatu kawasan geografi tertentu. Undang-undang antarabangsa mentakrifkan negara berdaulat itu sebagai mempunyai populasi atau kependudukan yang kekal, lingkungan kawasan yang jelas, sebuah pemerintah, dan keupayaan memasuki hubungan bersama negara berdaulat lain. Terdapat juga fahaman umum bahawa sesebuah negara berdaulat itu tidak bergantung mahupun tunduk kepada sebarang kuasa atau negara lain.
Sesebuah negara berdaulat itu boleh wujud tanpa pengiktirafan negara berdaulat lain jika mengikut teori deklaratif kenegaraan, namun negara yang tidak diiktiraf sering kali susah melaksanakan kuasa membuat perjanjian serta terlibat dalam hubungan diplomatik dengan negara berdaulat lain.

Hubungan antara negara dan pemerintah

Meskipun istilah "negara" dan "pemerintah" sering digunakan secara berganti-ganti, terdapat undang-undang yang membedakan antara negara tidak fizikal dan pemerintahnya; dan pada kenyataannya, konsep "pemerintah dalam buangan" didasarkan atas perbedaan itu. Negara adalah suatu kesatuan kehakiman yang tidak fizikal, dan tidaklah menyerupai pertubuhan manapun. Namun, hanya pemerintah sesebuah negara biasanya yang dapat mewajibkan atau mengikat negara, misalnya melalui suatu perjanjian.
Sekolah Menengah Kebangsaan Pengiran Omar II

Sejarah

Sekolah Menengah Kebangsaan Pengiran Omar II terletak kira-kira enam kilometer dari Pekan Sipitang. Sekolah ini telah mula dibina pada tahun 2003 dan siap sepenuhnya pada tahun 2005. Pembinaan sekolah ini merupakan salah satu projek di bawah RMK-9 dengan perbelanjaan kira-kira 11 juta billion yang dipertanggungjawabkan kepada Jasamu Development Sdn. Bhd.
Sekolah Menengah Kebangsaan Pengiran Omar II merupakan sekolah menengah ketiga di Daerah Sipitang selain SMK Pengiran Omar dan SMK Padang Berampah. Pembinaan sekolah ini adalah bertujuan untuk menampung bilangan pelajar yang kian bertambah dari tahun ke tahun khususnya di Daerah Sipitang.
Pada tanggal 01 Ogos 2006, sekolah ini telah mula beroperasi dengan menempatkan lebih kurang 523 orang pelajar dari sekolah-sekolah menengah yang berdekatan. Pengetua sulung bagi sekolah ini ialah Encik Alim Muntu @ Alfred. Beliau dibantu oleh 23 orang guru dan 5 orang Anggota Kumpulan Sokongan. Pada awalnya, kelas-kelas yang dibuka ialah tingkatan satu, tingkatan dua dan tingkatan empat sahaja. Penempatan awal ini hanya menggunakan 16 buah kelas.
Kampung Penia

Poskod

Poskod yang digunakan di Kampung Penia, Jitra, Kedah adalah 06000.
Simpar, Cipunagara

Poskod

Poskod yang digunakan di Simpar adalah 41257. Terdapat buah desa di dalam daerah kecamatan Cipunagara.
Hospital Batu Pahat

Sejarah

Sejarah Hospital Batu Pahat bermula pada tahun 1894 dimana hospital ini telah ditempatkan di sebuah bangunan di Simpang Rantai ketika Bandar Penggaram dibuka pada sekitar tahun 1894. Hospital ini telah memberikan perkhidmatan kesihatan asas.
Hospital Batu Pahat baru telah dibina dalam Rancangan Malaysia Keenam dan dimulakan pada tahun 1991 berkonsepkan hospital nukleus. Perpindahan perkhidmatan ke hospital ini telah dilakukan pada 12 November 1994. Mulai tarikh ini Hospital Batu Pahat telah beroperasi dengan skop perkhidmatan rawatan pesakit dalam, rawatan kecemasan dan pesakit luar dengan keupayaan 314 buah katil yang hanya mempunyai perbezaan daripada 310 katil di hospital lama.
Cadangan Pembinaan satu blok templat baru telah dikemukakan kepada Bahagian Perancangan Pembangunan Kementerian Kesihatan Malaysia pada penghujung Rancangan Malaysia Keenam lagi kerana perbezaan bilangan katil yang tidak banyak perbezaannya daripada hospital lama. Keadaan ini ditambah dengan peningkatan perkhidmatan yang ditawarkan kepada pesakit-pesakit. Bahagian Perancangan dan Pembangunan Kementerian Kesihatan Malaysia telah mengadakan lawatan ke hospital ini pada tahun 1995 dan melihat sendiri kekangan yang dialami oleh wad-wad untuk menampung bilangan pesakit terutamanya pesakit perubatan. Akhirnya projek tambahan sebuah lagi templat diluluskan dalam Rancangan Malaysia Ketujuh untuk Jabatan Kecemasan Baru dan 2 buah wad bernilai RM 6.5 juta.
Projek naiktaraf ini telah diluluskan dalam Rancangan Malaysia Kesembilan dengan penambahan sebanyak 202 katil untuk menampung keperluan perkhidmatan yang semakin meningkat. Kos keseluruhannya RM200,700,000.00. Ia melibatkan 2 pakej iaitu Pakej A Kerja-kerja tanah dan Pakej B kerja-kerja struktur bangunan. Projek ini dibina di atas tapak sedia ada dalam kawasan Hospital Batu Pahat iaitu di bahagian belakang kafteria dan balai pelawat.

Pertukaran nama yang lebih rasmi

Dengan perkenan Duli Yang Maha Mulia Sultan Ibrahim Ibni Almarhum Sultan Iskandar, Sultan Johor, bangunan baru Hospital Batu Pahat dirasmikan oleh Yang Amat Mulia Tunku Puan Nora Binti Almarhum Tunku Panglima Raja Ahmad sekaligus menamakan Hospital Batu Pahat sebagai Hospital Sultanah Nora Ismail.
Majlis tersebut berlangsung pada 10 Oktober 2012 bersamaan 24 Zulkaedah 1433H dihadiri oleh hampir 500 orang tetamu yang terdiri daripada kerabat Diraja Johor dan orang kenamaan.

Alamat

Hospital Batu Pahat

Jalan Kurma,

Taman Soga,

83000 Batu Pahat
Johor Darul Takzim
Malaysia
Pasukan hoki kebangsaan Azerbaijan

Skuad Terkini

Para pemain berikut telah dipanggil untuk bersaing di Liga Hoki Dunia Lelaki FIH 2014 di Cape Town, Afrika Selatan.
Wen Jiabao

Pendidikan

Lahir di Beichen , Tianjin kira-kira 170 km dari Beijing. Belajar di High School Nankai sama seperti Zhou Enlai. Beliau menyertai Parti Komunis China pada April 1965.
Wen adalah ahli geologi dan jurutera .Beliau mendapat sarjana dari Institut Geologi Beijing pada 1968. Dia kemudian dihantar ke wilayah Gansu untuk bekerja sebagai ahli geologi (1968-1978). Kemudian pindah ke Beijing untuk bekerja sebagai ketua Pejabat Parti Umum antara tahun 1986 dan 1993.

Politik

Beliau berkhidmat di bawah tiga Jeneral Setiausaha: Hu Yaobang , Zhao Ziyang , dan Jiang Zemin. Beliau menjadi korban semasa tunjuk perasaan pelajar di Dataran Tiananmen 1989. Rakannya Zhao Ziyang dikenakan tahanan dalam rumah sehinggalaj kematian pada Januari 2005.
Perdana Menteri China Zhu Rongji melantik beliau dengan tugasan mengawasi pertanian, dan persekitaran dasar kewangan serta persediaan China menyertai Pertubuhan Perdagangan Sedunia (WTO). Beliau mengawasi reformasi ekonomi Cina.
Awalnya dianggap sebagai pendiam dan sederhana. Wen dikatakan seorang Komunikator yang baik dan dikenali sebagai "orang rakyat". Sejak Mei 2004, Wen mengunjungi pelbagai masyarakat yang musnah akibat AIDS dan penagih dadah. Secara rawak Wen mengunjungi desa relatif miskin di pedalaman. Jurang kemiskinan harus segera diatasi dengan cara menghapuskan cukai pertanian pada 2005.
Semasa Tahun Baru Cina pada tahun 2005, Weng bersama-sama dengan sekelompok pelombong arang batu di Shanxi. Oleh itu Wen dianggap memahami keperluan rakyat biasa. Beliau juga mampu menjawab soalan panas daripada wartawan berhubung isu kemerdekaan Taiwan ,Tibet dan hak asasi manusia .
Disember 2003, Wen melawat Amerika Syarikat, Kanada dan Australia untuk pertama kalinya. Beliau bertemu dengan Presiden George W. Bush. Wen menegaskan China tidak perlukan campur tangan asing berhubung kemerdekaan Taiwan . Wen juga melawat Jepun pada April 2007 , bertemu dengan Maharaja Akihito dan bersama bermain besbol.
Pada 18 Mac 2008, Wen menyalahkan penyokong Dalai Lama atas kekerasan di Tibet. Pejuang kemerdekaan Tibet mengambil kesempatan menjelangnya Sukan Olimpik Beijing 2008.

Gempa Sichuan 2008

Wen Jiabao melawat mangsa gempa bumi Sichuan 2008. Selepas itu media membandingkan beliau dengan bekas Perdana Menteri Republik Rakyat China Zhou Enlai.

Dasar luar China

Wen dilihar memainkan peranan penting dalam membentuk dasar luar China. Beliau mengunjungi Korea Utara pada tarikh 4 Oktober 2009, pertama kalinya Perdana Menteri China melawat Korea Utara sejak lawatan Li Peng pada tahun 1993. Dia disambut di Lapangan Terbang Pyongyang oleh pemimpin Korea Utara yang sedang sakit Kim Yong-il.
Wen juga bertemu dengan para pemimpin Kesatuan Eropah pada Persidangan Kesatuan Eropah-China pada November 2009. Wen juga pergi ke Copenhagen pada 2009 Persidangan Perubahan Iklim Pertubuhan Bangsa-Bangsa Bersatu 2009 , di mana ia bertemu dengan Presiden AS Barack Obama.
Pommern, Rhineland-Palatinate

Pommern merupakan sebuah kawasan perbandaran terletak di daerah Cochem-Zell, Rhineland-Palatinate, Jerman.
Masjid Mukim Selehor

Pentadbiran

Masjid Mukim Selehor memiliki nombor pendaftaran masjid No Daftar: MY-03-TPT-00497.
Andoain

Andoain merupakan sebuah kawasan perbandaran di Sepanyol di Gipuzkoa, di komuniti autonomi Basque.
Altenhof

Altenhof merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Pengapuran

Pengapuran adalah aplikasi meletakkan bahan kaya dengan kalsium dan magnesium pada tanah, dengan pelbagai bentuk termasuklah napal, kapur, batu kapur, atau kapu terhidrat. Ini meneutralkan keasidan tanah dan meningkatkan aktiviti bakteria tanah. Walaupun begitu, terlebih pengapuran boleh memberi kesan buruk kepada tumbuhan. Kapur adalah bahan kimia bes, kesannya membuatkan tanah lebih bes seterusnya menjadikan tanah berasid kepada neutral.
Tahap pengapuran yang diberikan bergantung kepada kapur per jumlah unit tanah akan meningkatkan pH tanah bergantung kepada kadar pertukaran kation (KPK). Tanah dengan KPK rendah akan memberi kenaikan pH yang banyak berbanding tanah yang tinggi KPK. Tetapi tanah rendah-KPK akan mudah melarut bes yang ditambah, dan juga kembali kepada keadaan asid asalnya, melainkan pengapuran lebih dilakukan.
5 Jingga

Plot

Zal (Siti Saleha), Jed (Ainur Syakina Azman), Lianna (Hunny Madu) dan murid baru bernama Nik (Isma Hanum Husein) merupakan murid-murid kelas Tingkatan 5 Jingga; hubungan sesama mereka ada mesra dan ada juga dinginnya. Mereka berempat hendak menghabiskan tahun terakhir mererka di sekolah dengan jayanya, itupun susah kerana perlu menghadapi SPM, cinta monyet, cemburu dan lelaki di sepanjang jalan.
Zal merupakan seorang ketua pasukan sorak yang terpaksa memanjat lagi setelah terjatuh, setelah dicampak dari oleh musuh ketatnya Melly (Sasha Bashir). Dengan bantuan Jed dan Nik, mereka bertiga sama-sama menubuhkan sebuah pasukan baru untuk mencabar kewibawaan Melly, dan juga rintangan-rintangan lain seperti perhubungan dengan pelajar lelaki, kesulitan kewangan, ketidakpuasan pihak sekolah akan wujudnya dua pasukan sorak, dan lain-lain.
Di samping itu, terdapat juga hubungan cinta yang rumit apabila Nik dan Lianna jatuh hati pada jejaka yang sama iaitu Andi (Muhammad Ezhan Asman), begitu juga dengan Melly dan Jed terhadap Zaidi (Renaldo Scully).

Penerbitan

Meskipun bertengahkan tema pasukan sorak, namun penerbit eksekutif drama ini, Low Ngai Yuen yang sendiri pernah menyertai pasukan sorak, menegaskan "Namun siri ini bukan semata-mata mengenai aktiviti sorak, tetapi lebih daripada itu. Sebagai remaja sekolah, pelbagai masalah dihadapi golongan ini. Daripada cinta, persahabatan, akademik dan sebagainya, mereka berdepan cabaran hidup sesuai dengan peringkat usia. Persoalan itulah juga yang cuba saya paparkan, menerusi latar kegiatan pasukan sorak."
Setiap satu daripada 13 episod 5 Jingga akan mempunyai sebuah lagu baru yang dicipta khas untuk siri ini. Sebahagian lagu dinyanyikan naib juara One In A Million musim kedua, Shila, manakala selebihnya dinyanyikan Raja Atilia Raja Haron dan Russell Curtis. Di kalangan barisan pelakon utama, Ainur Syakina sebagai pelakon utama termuda cuma berusia 13 tahun ketika itu; beliau ialah seorang lepasan Studio Bintang Kecil TV9.
.pn

.pn ialah domain peringkat tinggi kod negara internet (ccTLD) untuk Kepulauan Pitcairn.
Dame-Marie, Orne

Dame-Marie ialah sebuah komun di jabatan Orne di barat-laut Perancis.
Sekolah Jenis Kebangsaan (C) Convent Datuk Keramat

Sejarah

Sekolah Convent Datuk Keramat ditubuhkan pada tahun 1935 oleh seorang mubaligh Katholik yang bernama Rev. Mother Tarcisius dengan nama asalnya Sekolah Convent Cina. 
Sekolah ini beroperasi dengan menggunakan rumahpapan dan mempunyai seramai 12 orang murid yang terdiri daripada murid lelaki 
dan perempuan di peringkat awalnya. Bilangan ini meningkat menjadi 75 orang 6 bulan kemudian. Murid-murid tersebut belajar dalam tiga buah kelas di bawah bimbingan Sister St. Henry, Sister St. Angnes dan Madam Chong Chee Cheng. 
Pada tahun 1938, sekolah ini dipindahkan ke sebuah bangunan yang lebih besar di No. 421, Jalan Datuk Keramat. Seramai 300 orang murid diterima untuk menimba ilmu di sekolah ini. Sister St. Rose 
dilantik sebagai guru besar pertamanya. 14 buah bilik darjah telah dibina untuk menampung murid yang semakin bertambah. 
Pada zaman pemerintahan Jepun, Sekolah Convent Cina digunakan sebagai pejabat operasi tentera Jepun. Selepas berakhirnya penjajahan 
Jepun, hanya murid perempuan yang diterima untuk belajar di sekolah 
ini. Pada tahun 1951, Sister Pierre menggantikan Sister Rose sebagai guru besar yang baru. 2 tahun kemudian, 12 buah bilik darjah yang baru telah didirikan untuk membolehkan murid-murid tahun enam 
melanjutkan pelajaran ke peringkat sekolah menengah. 
Pada tahun 1957, sekolah ini menjadi sekolah bantuan modal kerajaan dan secara rasminya, sekolah ini telah diasingkan kepada Sekolah Menengah Convent Datuk Keramat dan Sekolah Rendah Convent Datuk Keramat. Pada tahun 1960, bangunan sekolah telah dilengkapi dengan dewan, makmal sains, bilik guru, bilik lukisan dan 2 buah bilik darjah yang baru. Pada tahun 1975 pula, bangunan lama telah dirobohkan dan digantikan dengan bangunan baru yang bertingkat dua. Setahun kemudian, sebuah bangunan baru yang bertingkat tiga telah didirikan memandangkan bangunan sedia ada masih tidak cukup untuk 
menampung bilangan pelajar yang semakin meningkat. Bangunan baru itu dirasmikan oleh Timbalan Menteri Pendidikan pada masa itu, iaitu Yang Berhormat En. Chan Siang Sun JSM, JP pada 3 Julai 1976.
Filem Young and Fabulous

Sinopsis

614/5000 "Tiada Impian Yang Terlalu Besar Untuk Realiti. Lalui Kemustahilan. "Kisah mencapai kematangan tiga kawan remaja - Royston, Violet dan Hao Ren - yang mengatasi semua cabaran dan halangan untuk memenuhi impian mereka. Sesepanjang jalan, mereka belajar tentang, makna persahabatan, pengurusan hubungan ibu bapa dan anak dan guru-guru, serta keperluan untuk mempertahankan apa yang mereka percayai. Dalam era penuh persaingan ini dengan sistem pendidikan yang menumpu pada kecemerlangan akademik, bagaimanakah generasi muda dapat mencari keberanian dan keyakinan, mempunyai mimpi dan harapan, dalam masyarakat yang menghargai segi praktis berbanding kreativiti?

Pelakon

Para pelakon yang berlakon di dalam filem ini termasuk Gurmit Singh, Quan Yi Fong, Henry Thia, Aloysius Pang, Joshua Tan, Joyce Chu, Jeffrey Xu, Constance Soong, Bernard Tan, Jordan Ng

Penerbitan

Filem Young and Fabulous ini , yang masa tayangannya sepanjang 105 minit ini dihasilkan oleh Encore Films, dan syarikat pengedarnya adalah Encore Films.

Tayangan

Filem terbitan Encore Films ini dihasilkan untuk tayangan umum dalam format DCP dan syarikat pengedarnya juga merupakan syarikat yang sama, iaitu Encore Films.
Grand Prix Sepanyol 2012

Laporan

Alexander Rossi mengantikan Heikki Kovalainen di Caterham pada sesi latihan bebas pertama. Pada sesi yang sama, Dani Clos mengantikan Narain Karthikeyan di HRT, Jules Bianchi mengantikan Paul di Resta di Force India dan Valtteri Bottas mengantikan Bruno Senna di Williams.
Gombang, Plumbon

Poskod

Poskod yang digunakan di Gombang adalah 45155. Terdapat buah desa di dalam daerah kecamatan Plumbon.
Kampung Jeram, Kuala Terengganu

Poskod

Poskod yang digunakan di Kampung Jeram, Kuala Terengganu, Terengganu adalah 21200.
Hidayatul Ikhwan

Ringkasan

Buku ini membincangkan mengenai Solat,Wirid,Doa, hasil penulisan Syeikh Ahmad Husein / Tok Ku Melaka. Dari koleksi kitab Melayu / Jawi (Terbitan Khazanah Fathaniyah).
Zodiac Killer

Zodiac Killer ialah seorang pembunuh bersiri yang menjalankan perbuatannya di California Utara pada lewat tahun 1960-an dan 1970-an. Sahsiah orang yang membunuh ini masih tidak dapat dikenali. Zodiac membunuh para mangsa di Benicia, Vallejo, Tasik Berryessa dan San Francisco antara Disember 1968 dan Oktober 1969. Empat orang lelaki dan tiga orang perempuan berusia antara 16 sehingga 29 yang disasarkan. Orang yang membunuh ini memulakan nama "Zodiac" menerusi surat-surat cemuhan dihantarkan menuju ke pihak akhbar Kawasan Teluk San Francisco tempatan. Surat-surat tersebut menyertai empat bentuk tulisan rahsia (boleh disebut sebagai cryptogram atau cipher dalam bahasa Inggeris). Antara penghantaran empat bentuk tulisan rahsia itu, hanya ada satu tulisan rahsia boleh mempunyai penjelasan yang muktamad.
Ada orang-orang disyaki yang telahpun disebutkan oleh penguatkuasaan undang-undang dan juga para penyiasat amatur, tapi tiada apa-apa bukti muktamad yang telah didedahkan. Jabatan Polis San Francisco memberi markah yang kes ini telah menjadi "tak cergas" pada April 2004, tapi dibuka semula dalam beberapa tujuan sahaja sejak belum memasuki Mac 2007. Perkara ini pula terus boleh dibuka di Bandar Vallejo dan juga di Napa County dan Solano County. Jabatan Keadilan California telah memulakan pengkekalan satu fail perkara terbuka untuk hal pembunuhan yang diperbuat oleh Zodiac Killer sejak tahun 1969.